Document ID: 32006R0402

KOMMISSIONENS FORORDNING (EF) Nr. 402/2006
af 8. marts 2006
om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247, og
ud fra følgende betragtninger:
(1)
Erfaringer siden ikrafttrædelsen af Kommissionens forordning (EF) nr. 89/97 af 20. januar 1997 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2) har vist, at det er nødvendigt at præcisere, hvilke metoder der skal anvendes til at fastsætte nettovægten af friske bananer. Disse metoder bør omfatte vejning af friske bananer for at fastsætte deres nettovægt og bananvejningscertifikater, hvorved denne vægt attesteres, som udfærdiges af økonomiske operatører, der er godkendt af toldmyndighederne. Nettovægten af friske bananer bør fastsættes for hver sending friske bananer, der leveres af et transportmiddel.
(2)
For at give medlemsstaterne og de økonomiske operatører tilstrækkelig tid til at forberede autorisationen af vejere, bør foranstaltningerne vedrørende vejningen af friske bananer og udfærdigelsen af bananvejningscertifikater finde anvendelse fra den 1. juni 2006.
(3)
Der blev indført udligningstold på importen af visse elektroniske kredsløb henhørende under kapitel 84 og 85 i den kombinerede nomenklatur ved Rådets forordning (EF) nr. 1480/2003 af 11. august 2003 om indførelse af en endelig udligningstold på importen af visse elektroniske mikrokredsløb, såkaldte DRAMs (dynamic random access memories), med oprindelse i Republikken Korea og om endelig opkrævning af den midlertidige told (3). For at sikre en ensartet anvendelse af denne udligningstold er det nødvendigt at have en specifik oprindelsesregel for de varer, der er omfattet af forordningen.
(4)
Kommissionens forordning (EØF) nr. 2454/93 (4) bør derfor ændres.
(5)
Foranstaltningerne i nærværende forordning er i overensstemmelse med udtalelsen fra Toldkodeksudvalget -
UDSTEDT FØLGENDE FORORDNING:
Artikel 1
Forordning (EØF) nr. 2454/93 ændres således:
1)
Efter artikel 290 indsættes følgende:
2)
Artikel 290a affattes således:
»Artikel 290a
I dette kapitel og i bilag 38b og 38c forstås ved:
a)
»autoriseret vejer«: enhver økonomisk operatør, der har et toldsteds autorisation til at veje friske bananer
b)
»ansøgerens fortegnelser«: ethvert dokument, der er forbundet med vejningen af friske bananer
c)
»nettovægt af friske bananer«: vægten af bananerne alene eksklusive enhver form for emballagemateriale og emballagegenstande
d)
»sending friske bananer«: sending, som omfatter alle friske bananer, der er indladet i et og samme transportmiddel og afsendt af én eksportør til en eller flere modtagere
e)
»lossested«: ethvert sted, hvor en sending friske bananer kan udlosses eller henføres under en toldprocedure eller i tilfælde af containertrafik der, hvor containeren fjernes fra skibet, flyet eller andre hovedtransportmidler eller hvor containeren tømmes.«
3)
Følgende artikel indsættes:
»Artikel 290b
1. Ethvert toldsted giver efter ansøgning status som autoriseret vejer til en økonomisk operatør, der er involveret i import, transport, oplagring eller håndtering af friske bananer, såfremt følgende betingelser er opfyldt:
a)
Ansøgeren giver alle fornødne garantier for korrekt vejning.
b)
Ansøgeren har det fornødne vejeudstyr til sin rådighed.
c)
Ansøgerens fortegnelser gør det muligt for toldmyndighederne at foretage effektiv kontrol.
Toldstedet giver ikke status som autoriseret vejer, hvis ansøgeren har gjort sig skyldig i alvorlige eller gentagne overtrædelser af toldforskrifterne.
Autorisationen er begrænset til vejning af friske bananer foretaget på det sted, der overvåges af det autoriserende toldsted.
2. Det toldsted, der har meddelt autorisationen, trækker den tilbage, hvis den pågældende person ikke længere opfylder betingelserne i stk. 1.«
4)
Følgende artikel indsættes:
»Artikel 290c
1. Med henblik på kontrol af nettovægten af friske bananer henhørende under KN-kode 0803 00 19, der importeres til Fællesskabet, skal angivelser om overgang til fri omsætning ledsages af et bananvejningscertifikat med oplysning om nettovægten af den pågældende sending friske bananer pr. emballagetype og pr. oprindelse.
Bananvejecertifikatet udfærdiges af en autoriseret vejer i overensstemmelse med proceduren i bilag 38b og på en formular, der svarer til modellen i bilag 38c.
Certifikatet kan indgives i elektronisk form på de vilkår, som toldmyndighederne fastsætter.
2. Den autoriserede vejer giver toldmyndighederne forhåndsmeddelelse om vægten af en sending friske bananer med henblik på udfærdigelse af et bananvejningscertifikat med oplysninger om emballagetype, oprindelse og tid og sted for vejningen.
3. Toldstederne efterprøver på grundlag af en risikoanalyse den nettovægt af friske bananer, som er angivet i bananvejningscertifikatet, ved at kontrollere mindst 5 % af det samlede antal bananvejningscertifikater, der indgives hvert år, enten ved at være til stede under den vejning af de repræsentative bananprøver, der foretages af den autoriserede vejer, eller ved selv at veje disse prøver i overensstemmelse med fremgangsmåden i punkt 1, 2 og 3 i bilag 38b.«
5)
Følgende artikel indsættes:
»Artikel 290d
Medlemsstaterne meddeler Kommissionen en liste over autoriserede vejere og alle senere ændringer af denne.
Kommissionen videregiver oplysningerne til de øvrige medlemsstater.«
6)
Bilag 11 affattes som angivet i bilag I til denne forordning.
7)
Bilag 38b affattes som angivet i bilag II til denne forordning.
8)
Der indsættes et bilag 38c, som er i overensstemmelse med bilag III til denne forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Dog finder punkt 4), 7) og 8) anvendelse fra den 1. juni 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. marts 2006.

Labels: 7
3
17